CELEX: 32008R1038
Language: el
Date: 2008-10-22 00:00:00
Title: Κανονισμός (ΕΚ) αριθ. 1038/2008 της Επιτροπής, της 22ας Οκτωβρίου 2008 , για την τροποποίηση του κανονισμού (ΕΚ) αριθ. 40/2008 σχετικά με τα όρια αλιευμάτων για τα αποθέματα παπαλίνας (σαρδελόρεγγας) στα ύδατα ΕΚ των ζωνών ICES IIa και IV

23.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/3
            
         
      ΚΑΝΟΝΙΣΜΌΣ (ΕΚ) αριθ. 1038/2008 ΤΗΣ ΕΠΙΤΡΟΠΉΣ
   
   της 22ας Οκτωβρίου 2008
   για την τροποποίηση του κανονισμού (ΕΚ) αριθ. 40/2008 σχετικά με τα όρια αλιευμάτων για τα αποθέματα παπαλίνας (σαρδελόρεγγας) στα ύδατα ΕΚ των ζωνών ICES IIa και IV
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 40/2008 του Συμβουλίου, της 16ης Ιανουαρίου 2008, περί καθορισμού, για το 2008, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 5 παράγραφος 5,
   Εκτιμώντας τα ακόλουθα:
   
               (1)
            
            
               Τα προκαταρκτικά όρια αλιευμάτων για παπαλίνα (σαρδελόρεγγα) στα ύδατα ΕΚ των ζωνών ICES IIa και IV καθορίζονται στο παράρτημα ΙΑ του κανονισμού (ΕΚ) αριθ. 40/2008.
            
         
               (2)
            
            
               Βάσει του άρθρου 5 παράγραφος 5 του εν λόγω κανονισμού, η Επιτροπή μπορεί να αναθεωρήσει τα όρια αλιευμάτων βάσει των επιστημονικών πληροφοριών οι οποίες συλλέγονται κατά το πρώτο εξάμηνο του 2008.
            
         
               (3)
            
            
               Βάσει των επιστημονικών πληροφοριών που συγκεντρώθηκαν κατά το πρώτο εξάμηνο του 2008, τα όρια αλιευμάτων για την παπαλίνα (σαρδελόρεγγα) στις σχετικές ζώνες πρέπει να προσαρμοσθούν.
            
         
               (4)
            
            
               Η παπαλίνα είναι βραχύβιο είδος. Συνεπώς οι περιορισμοί αλιευμάτων πρέπει να εφαρμόζονται το συντομότερο δυνατόν ώστε να αποφεύγονται καθυστερήσεις που μπορεί να οδηγήσουν σε υπεραλίευση του αποθέματος.
            
         
               (5)
            
            
               Συνεπώς, το παράρτημα ΙΑ του κανονισμού (ΕΚ) αριθ. 40/2008 πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IA του κανονισμού (ΕΚ) αριθ. 40/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Οκτωβρίου 2008.
      
         
            Για την Επιτροπή
         
         Joe BORG
         
         
            Μέλος της Επιτροπής
         
      
   
   
      (1)  ΕΕ L 19 της 23.1.2008, σ. 1.
   
      ΠΑΡΑΡΤΗΜΑ
      Στο παράρτημα IA του κανονισμού (ΕΚ) αριθ. 40/2008 η καταχώριση που αφορά το είδος παπαλίνα (σαρδελόρεγγα) στα ύδατα ΕΚ των ζωνών ICES IIa και IV αντικαθίσταται από την ακόλουθη:
      
         
                     
                                 «Είδος
                              
                              
                                 :
                              
                              
                                 Παπαλίνα
                                 
                                    Sprattus sprattus
                                 
                              
                           
                  
                     
                                 Ζώνη
                              
                              
                                 :
                              
                              
                                 Κοινοτικά ύδατα των ζωνών IIa και IV
                                 SPR/2AC4-C
                              
                           
               
                     Βέλγιο
                  
                  
                     1 729
                  
                  
                      
                  
               
                     Δανία
                  
                  
                     136 826
                  
                  
                      
                  
               
                     Γερμανία
                  
                  
                     1 729
                  
                  
                      
                  
               
                     Γαλλία
                  
                  
                     1 729
                  
                  
                      
                  
               
                     Κάτω Χώρες
                  
                  
                     1 729
                  
                  
                      
                  
               
                     Σουηδία
                  
                  
                     1 330 (1)
                     
                  
                  
                      
                  
               
                     Ηνωμένο Βασίλειο
                  
                  
                     5 705
                  
                  
                      
                  
               
                     ΕΚ
                  
                  
                     150 777
                  
                  
                      
                  
               
                     Νορβηγία
                  
                  
                     10 063 (2)
                     
                  
                  
                      
                  
               
                     Νήσοι Φερόε
                  
                  
                     9 160 (3)
                         (4)
                         (5)
                     
                  
                  
                      
                  
               
                     TAC
                  
                  
                     170 000
                  
                  
                     
                        Προληπτικό TAC.
                     
                     
                        Εφαρμόζεται το άρθρο 3 του κανονισμού (ΕΚ) αριθ. 847/96.
                     
                     
                        Το άρθρο 4 του κανονισμού (ΕΚ) αριθ. 847/96 δεν εφαρμόζεται.
                     
                     
                        Εφαρμόζεται το άρθρο 5 παράγραφος 2 του κανονισμού (ΕΚ) αριθ. 847/96.
                     
                  
               
      
         (1)  Συμπεριλαμβάνεται το αμμόχελο.
      
         (2)  Μπορεί να αλιεύεται μόνο στα ύδατα ΕΚ της ζώνης ICES IV.
      
         (3)  Η ποσότητα αυτή μπορεί να αλιεύεται στη ζώνη ICES IV και στη ζώνη VIa, βορείως του γεωγραφικού πλάτους 56°30′Β. Παρεμπίπτοντα αλιεύματα του είδους προσφυγάκι καταλογίζονται στην ποσόστωση που έχει καθοριστεί για τις ζώνες ICES VIa, VIb και VII.
      
         (4)  Μπορούν να αλιευθούν 1 832 τόνοι ως ρέγγα σε τύπους αλιείας στους οποίους χρησιμοποιούνται δίχτυα με μέγεθος ματιών μικρότερο των 32 mm. Σε περίπτωση εξάντλησης της ποσόστωσης των 1 835 τόνων ρέγγας, απαγορεύονται όλοι οι τύποι αλιείας στους οποίους χρησιμοποιούνται δίχτυα με μέγεθος ματιών μικρότερο των 32 mm.
      
         (5)  Τα αλιεύματα που αλιεύονται στο πλαίσιο αλιείας παρακολούθησης αντιστοιχούν σε ποσοστό 2 % της αλιευτικής προσπάθειας που αναπτύσσουν τα κράτη μέλη και είναι δυνατόν να αλιευθεί μέγιστη ποσότητα μέχρι 2 500 τόνοι αμμόχελο».